CELEX: 31993R0558
Language: ro
Date: 1993-03-10
Title: Regulamentul (CEE) nr. 558/93 al Comisiei din 10 martie 1993 privind metoda refractometrică de măsurare a reziduului uscat solubil din produsele transformate pe bază de fructe și legume, de abrogare a Regulamentului (CEE) nr. 543/86 și de modificare a anexei I din Regulamentul (CEE) nr. 2658/87 al Consiliului

03/Volumul 12
            
            
               RO
            
            
               Jurnalul Ofícial al Uniunii Europene
            
            
               128
            
         31993R0558
   
               L 058/50
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 558/93 AL COMISIEI
   
   din 10 martie 1993
   privind metoda refractometrică de măsurare a reziduului uscat solubil din produsele transformate pe bază de fructe și legume, de abrogare a Regulamentului (CEE) nr. 543/86 și de modificare a anexei I din Regulamentul (CEE) nr. 2658/87 al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 426/86 al Consiliului din 24 februarie 1986 privind organizarea comună a piețelor în sectorul produselor transformate pe bază de fructe și legume (1), astfel cum a fost modificat ultima dată prin Regulamentul (CEE) nr. 1569/92 (2), în special articolul 10 alineatul (1) și articolul 17 alineatul (1),
   întrucât articolul 10 alineatul (7) din Regulamentul (CEE) nr. 426/86 prevede că, referitor la produsele enumerate în anexa III, prin conținut de adaos de zahăr se înțelege cifra rezultată prin folosirea refractometrului, înmulțită cu un factor specific și diminuată cu o valoare determinată;
   întrucât metoda refractometrică aplicabilă este definită de Regulamentul (CEE) nr. 543/86 al Comisiei (3) de stabilire a metodelor de determinare a conținutului de zahăr din produsele transformate pe bază de fructe și legume; întrucât s-a dovedit necesar ca acestei metode să i se aducă modificările corespunzătoare, în special în scopul precizării procedurii privind produsele ce conțin alcool; întrucât punerea în aplicare a noii metode prevăzute de prezentul regulament face necesară abrogarea Regulamentului (CEE) nr. 543/86;
   întrucât abrogarea Regulamentului (CEE) nr. 543/86 impune o adaptare a anexei I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (4), astfel cum a fost modificat ultima dată prin Regulamentul (CEE) nr. 3800/92 al Comisiei (5);
   întrucât măsurile prevăzute de prezentul regulament sunt conforme cu avizul Comitetului de gestionare a produselor transformate pe bază de fructe și legume,
   ADOPTĂ PREZENTUL REGULAMENT:
   Articolul 1
   Metoda refractometrică utilizată pentru determinarea conținutului de zahăr din produsele enumerate de anexa III la Regulamentul (CEE) nr. 426/86 este cea stabilită de anexa la prezentul regulament.
   Articolul 2
   Regulamentul (CEE) nr. 543/86 se abrogă.
   Articolul 3
   Anexa I la Regulamentul (CEE) nr. 2658/87 se modifică după cum urmează: trimiterile la Regulamentul (CEE) nr. 543/86 din nota complementară 1 din capitolul 8, precum și notele complementare 2 și 6 din capitolul 20 se înlocuiesc cu trimiteri la prezentul regulament.
   Articolul 4
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 martie 1993.
      
         
            Pentru Comisie
         
         René STEICHEN
         
         
            Membru al Comisiei
         
      
   
   
      (1)  JO L 49, 27.2.1986, p. 1.
   
      (2)  JO L 166, 20.6.1992, p. 5.
   
      (3)  JO L 55, 1.3.1986, p. 41.
   
      (4)  JO L 256, 7.9.1987, p. 1.
   
      (5)  JO L 384, 30.12.1992, p. 8.
   ANEXĂ
   METODA REFRACTOMETRICĂ DE MĂSURARE A REZIDUULUI USCAT SOLUBIL DIN PRODUSELE TRANSFORMATE PE BAZĂ DE FRUCTE ȘI LEGUME
   I.   Domeniul de aplicare
   Această metodă se aplică în funcție de cantitatea de zahăr din produsul analizat. Prezența aminoacizilor, a sărurilor de acizi organici, a sărurilor anorganice, a grăsimilor, a flavonoidelor și a alcoolului modifică indicele de refracție.
   II.   Definiție
   Prin conținut de substanță uscată solubilă determinat prin metoda refractometrică se înțelege cantitatea de zaharoză dintr-o soluție apoasă de zaharoză care, în condiții determinate, are același indice de refracție cu al produsului analizat. Conținutul de substanță uscată solubilă se exprimă în grame la o cantitate de 100 grame de produs (g/100g).
   III.   Principiu
   Deducerea concentrației de substanță uscată solubilă dintr-un produs, plecând de la valoarea indicelui de refracție.
   IV.   Aparatură
   Refractometru tip Abbe.
   Aparatul trebuie să permită determinarea conținutului de zaharoză exprimat în procente, cu o toleranță de ± 0,1 %.
   Refractometrul trebuie să fie prevăzut cu un termometru a cărui scală se extinde cel puțin de la + 15 °C la + 25 °C. Acesta trebuie să fie, de asemenea, prevăzut cu un dispozitiv pentru circulația apei care să permită ajustarea temperaturii cu o precizie de ± 0,5 °C.
   Instrucțiunile de folosire a acestui instrument trebuie respectate cu strictețe, în special cele referitoare la etalonare și la sursa de lumină.
   V.   Modul de operare
   1.   Pregătirea probei
   1.1.   Produse lichide
   Se amestecă cu grijă proba și se face determinarea.
   1.2.   Produse semi-dense, piureuri, suc de fructe cu substanțe în suspensie.
   Se amestecă cu grijă o probă medie de laborator și apoi se omogenizează. Se trece o parte din probă printr-un tifon uscat pliat în patru și, după îndepărtarea primelor picături din soluția filtrată, se face determinarea asupra produsului filtrat.
   1.3.   Produse dense (marmeladă și jeleuri)
   În cazul în care nu este posibilă operarea directă asupra produsului omogenizat în prealabil, se cântăresc 40 g din produs, cu o toleranță de 0,01 g, folosind un pahar de 250 ml și se adaugă 100 ml de apă distilată.
   Se lasă compoziția să fiarbă timp de două sau trei minute, amestecând cu ajutorul unei baghete de sticlă.
   Se lasă să se răcească și apoi se varsă conținutul paharului într-un recipient corespunzător, folosind apă distilată ca lichid de spălare. Se adaugă apă distilată până la obținerea unei cantități de aproximativ 200 g de produs, se cântărește produsul rezultat, cu toleranță de 0,01 g și se amestecă bine soluția.
   După 20 de minute de așteptare, se filtrează soluția cu ajutorul unui filtru cutat sau a unei pâlnii Büchner. Se face determinarea asupra produsului filtrat.
   1.4.   Produse congelate
   După decongelarea și după îndepărtarea sâmburilor și a lojelor, se amestecă produsul cu lichidul rezultat în urma decongelării și se procedează în conformitate cu indicațiile de la punctul 1.2 sau 1.3.
   1.5.   Produse uscate sau produse ce conțin fructe întregi sau bucăți de fructe
   Se împarte proba de laborator - sau o parte din această probă - în bucăți mici, se îndepărtează sâmburii și loje și se amestecă cu atenție.
   Se cântăresc 10-20 g de produs într-un pahar, cu toleranță de 0,01 g.
   Se adaugă o cantitate de apă distilată de cinci ori mai mare decât masa produsului. Se încălzește compoziția într-o baie de apă timp de 30 de minute, amestecând din când în când cu ajutorul unei baghete de sticlă. După răcirea compoziției, se procedează în conformitate cu indicațiile de la punctul 1.3.
   1.6.   Produse care conțin alcool
   Se cântăresc aproximativ 100 g din probă într-un pahar adecvat, cu o toleranță de 0,01 g. Se menține paharul timp de 30 de minute într-o baie de apă clocotită, amestecând din când în când cu ajutorul unei baghete de sticlă și adăugând apă distilată, după caz.
   În cazul în care conținutul în alcool al produsului reprezintă mai mult de aproximativ 5 % din masa produsului, se mai adaugă apă distilată și se reîncălzește timp de 45 de minute în baie de apă.
   Se cântărește, se filtrează soluția în cazul în care este necesar și se face determinarea.
   2.   Determinarea
   Se aduce proba la temperatura de referință, prin scufundarea recipientului în care se găsește proba într-o baie de apă având temperatura corespunzătoare.
   Se aplică o cantitate de probă pe prisma inferioară a refractometrului având grijă ca, în momentul în care prismele se vor apropia, proba să acopere uniform suprafața de sticlă și se efectuează determinarea în conformitate cu instrucțiunile de folosire a aparatului.
   Se citește cantitatea de zaharoză cu o toleranță de 0,1 %.
   Se efectuează cel puțin două determinări pe aceeași probă pregătită.
   VI.   Exprimarea rezultatelor
   Modul de calculare a formulei
   Conținutul de reziduu uscat solubil, exprimat în mod convențional în grame de zaharoză pentru 100 g de produs, se calculează astfel. Se utilizează cantitatea procentuală de zaharoză indicată prin metoda refractometrică, citirea rezultatului făcându-se în mod direct. În cazul în care citirea rezultatului nu se face la temperatura de + 20 °C, se efectuează modificările indicate în tabelul de mai jos.
   În cazul în care determinarea s-a făcut pe o soluție diluată, conținutul de reziduu uscat solubil (M) se calculează folosind următoarea formulă:
   
      
   
               unde M′
            
            
               reprezintă masa conținutului de substanță uscată solubilă, exprimată în grame, pentru 100 g de produs, indicată de refractometru, iar E reprezintă masa produsului, exprimată în grame, pentru 100 g de soluție.
            
         Modificări în cazul în care determinarea se face la o temperatură diferită de 20 °C
   
               Temperatura °C
            
            
               Zaharoza în grame pentru 100 g de produs
            
         
               5
            
            
               10
            
            
               15
            
            
               20
            
            
               30
            
            
               40
            
            
               50
            
            
               60
            
            
               70
            
            
               75
            
         
               Se scade
            
         
               15
            
            
               0,25
            
            
               0,27
            
            
               0,31
            
            
               0,31
            
            
               0,34
            
            
               0,35
            
            
               0,36
            
            
               0,37
            
            
               0,36
            
            
               0,36
            
         
               16
            
            
               0,21
            
            
               0,23
            
            
               0,27
            
            
               0,27
            
            
               0,29
            
            
               0,31
            
            
               0,31
            
            
               0,32
            
            
               0,31
            
            
               0,23
            
         
               17
            
            
               0,16
            
            
               0,18
            
            
               0,20
            
            
               0,20
            
            
               0,22
            
            
               0,23
            
            
               0,23
            
            
               0,23
            
            
               0,20
            
            
               0,17
            
         
               18
            
            
               0,11
            
            
               0,12
            
            
               0,14
            
            
               0,15
            
            
               0,16
            
            
               0,16
            
            
               0,15
            
            
               0,12
            
            
               0,12
            
            
               0,09
            
         
               19
            
            
               0,06
            
            
               0,07
            
            
               0,08
            
            
               0,08
            
            
               0,08
            
            
               0,09
            
            
               0,09
            
            
               0,08
            
            
               0,07
            
            
               0,05
            
         
               Se adună
            
         
               21
            
            
               0,06
            
            
               0,07
            
            
               0,07
            
            
               0,07
            
            
               0,07
            
            
               0,07
            
            
               0,07
            
            
               0,07
            
            
               0,07
            
            
               0,07
            
         
               22
            
            
               0,12
            
            
               0,14
            
            
               0,14
            
            
               0,14
            
            
               0,14
            
            
               0,14
            
            
               0,14
            
            
               0,14
            
            
               0,14
            
            
               0,14
            
         
               23
            
            
               0,18
            
            
               0,20
            
            
               0,20
            
            
               0,21
            
            
               0,21
            
            
               0,21
            
            
               0,21
            
            
               0,22
            
            
               0,22
            
            
               0,22
            
         
               24
            
            
               0,24
            
            
               0,26
            
            
               0,26
            
            
               0,27
            
            
               0,28
            
            
               0,28
            
            
               0,28
            
            
               0,28
            
            
               0,29
            
            
               0,29
            
         
               25
            
            
               0,30
            
            
               0,32
            
            
               0,32
            
            
               0,34
            
            
               0,36
            
            
               0,36
            
            
               0,36
            
            
               0,36
            
            
               0,36
            
            
               0,37
            
         Variațiile de temperatură în raport cu valoarea de 20 °C nu trebuie să fie mai mari de ± 5 °C.